**Dragi filmofili!**

Prišli smo do konca prvega tedna dela na daljavo in pred nami je prva takšna ura.

Najprej si za ogrevanje poglejte zanimiv 100 let star posnetek, kako so se animacije lotevali takrat. Vsekakor imamo danes precej lažjo nalogo kajne?

<http://www.openculture.com/2013/10/how-animated-cartoons-are-made-a-primer-from-1919.html>

No, z animacijo, ki smo jo začeli po korakih delati v šoli, bomo morali malce počakati. Nas je pa čakal še ogled celovečernega animiranega filma in diskusija o njem. Ta del pa vsekakor lahko malce prilagodimo. Za danes si oglejte dva kratka animirana filma. Vsak po svoje je drugačen in nenavaden. Prepričana sem, da jih še niste videli. Kot filmofili pa vsekakor morate spoznati raznolike razsežnosti filma in animacije.

Prvi kratki animirani film je posnet po noveli Ernesta Hemingwaya Starec in morje. Ustvarjalec Aleksandr Petrov je zanj leta 1999 prejel nagrado akademije za najboljši kratki animirani film, ki jo podeljuje Akademija za filmsko umetnost in znanost. Animacijo je ustvaril iz 29000 sličic naslikanih na steklo.

<http://www.openculture.com/2013/12/see-a-beautifully-hand-painted-animation-of-ernest-hemingways-the-old-man-and-the-sea-1999.html>

Drugi kratki animirani film pa prikazuje peščenega moža in bitja, ki jih oblikuje iz peska. Leta 1977 je ta kratki film prejel oskarja za najboljši kratki animirani film.

<http://www.nfb.ca/film/sand_castle/>

**VAŠA NALOGA POLEG OGLEDA**

Žal diskusije o filmih ne moremo izvajati, zato naj vsak zapiše svoje mnenje o ogledanih animiranih kratkih filmih. V svojem mnenju se dotaknite vsebine, likovne tehnike, vašega osebnega mnenja o ogledanem. Zapišite, kaj vas je fasciniralo oz. morda zmotilo. Kaj in kako bi spremenili, če bi lahko. Odgovora, da ne bi spreminjali nič ne priznam. Prav tako se izogibajte opisu mi je všeč, mi ni všeč. Mnenje utemeljite. Ni potrebno pretiravati v količini zapisanega, bodite pa izvirni!

Vaša mnenja mi pošljite na mail: [ustvarjam.vsepovrsti@gmail.com](mailto:ustvarjam.vsepovrsti@gmail.com)

Ostanite zdravi!

Ana Koren